《秋怀》
明代·何士域

倦游曾忆马相如，归卧云林叹索居。满目风尘空短剑，闭门岁月有残书。

秋高野水莲衣冷，霜落空堂木叶疏。献赋不妨犹未遇，且将吾道狎樵渔。

作者简介：何士域（一五八四—一六四二），字文起，号耿庵。新会人。熊祥长子。明熹宗天启元年（一六二一）贡生，官湖广新宁知县。年五十八卒。有《珠树堂遗稿》、《烟霞清史》。清顾嗣协《冈洲遗稿》卷六、道光《新会县志》卷九有传。